open-index/open-wikipedia-markdown huggingface dataset:
Kristofer Uppdal

**Kristofer Oliver Uppdal** (født 19. februar 1878 på gården Oppdal i Beitstad, død 26. desember 1961 i Oppdal) var en norsk forfatter. Han var sønn av Sivert Opdahl (1855–1955) og onkel til kunstneren Jakob Weidemann. Han skrev på landsmål, med innslag av nordtrøndersk dialekt.

Hovedverket hans, *[[Dansen gjenom skuggeheimen]]*, skildrer rallarlivet og fremveksten av den norske arbeiderbevegelsen. Uppdal har etter hvert fått en sentral plass i skandinavisk lyrikkanon. Lyrikken til Uppdal er ildfull og krevende. 

Fra 1899 til 1910 arbeidde han som anleggsarbeider. Bl.a. arbeidet han som anleggsarbeider på Arendalsbanen mellom 1907-1908. I 1910 var Uppdal rallar på Rjukan. Da han reiste til Kristiania for å bli forfatter på heltid ble manuset til *Ein slusk då han var barn* liggende igjen på brakka. Manuset ble redigert av Arild Bye og utgitt i 2016 med etterord av Jan Erik Vold.  

Uppdal fikk Statens kunstnerlønn i 1939.

## Viktige verk

### Romaner
* 1911&ndash;1924 &ndash; *[[Dansen gjenom skuggeheimen]]* (10 bind)
** *Stigeren*, 1919
** *Trolldom i lufta*, 1912
** *Vandringa*, 1923
** *Kongen*, 1920
** *Dansen gjenom skuggeheimen*, 1911
** *Domkyrkjebyggjaren*
** *I skiftet*, 1922
** *Røysingfolke*, 1914
** *Fjellskjeringa *, 1924
** *Herdsla*, 1924
*Ein slusk då han var barn, utgitt i 2016 (Aschehoug)

### Diktsamlinger
* 1905 – *Kvæde*
* 1905 – *Ung sorg*
* 1908 – *Sol-laug*
* 1909 – *Vill-fuglar*
* 1918 – *Solbløding*
* 1919 – *Elskhug*
* 1920 – *Altarelden*
* 1947 – *Kulten*

### Essays, aforismer og liknende

* 1917 – *Uversskyer*
* 1918 – *Andedrag*
* 1925 – *Jotunbrunnen*

## Referanser


## Litteratur
* Eggen, A. (1980). «Kristofer Uppdal som nyskapar i nordisk lyrikk», Profil, nr 3, s. 65-69.
* Vassenden, E. (1996). Om dikt og lesning : Kristofer Uppdals *Isberget*, [E. Vassenden], Bergen.
* Ystad, V. (1974). «Kosmiske perspektiver i Uppdals lyrikk», Universitetet i Oslo, Oslo. 
* Ystad, V. (1970). «Den kosmiske visjon i Kristofer Uppdals lyrikk», Edda, B.70, s. 223-247
* Digitaliserte bøker om Uppdal hos Nasjonalbiblioteket.

## Eksterne lenker
* 
* 
*  NRK: Lydfil med Kristofer Uppdal
*  www.uppdal.no
*
Programvaredesign

**Programvaredesign** er en underdisiplin av programvareutvikling som går på å definere arkitekturen, komponentene, grensesnittene og andre trekk ved et system eller en komponent.  Sett som en prosess er programvaredesign den aktiviteten som går på å analysere kravene til programvaren for å beskrive dens interne struktur.  Sluttproduktet av designprosessen er en arkitektur, altså hvordan programvaren er delt opp og organisert.

Programvaredesign kan deles inn i *arkitektur* og *detaljert design*.  Detaljert design beskriver hver komponent presist nok til at den kan implementeres.

## Se også
*Kravbehandling

## Kilder
*IEEE Computer Society *Guide to the Software Engineering Body of Knowledge*, IEEE 2004
László Sólyom

**László Sólyom** (ungarsk skrivemåte Sólyom László, født 3. januar 1942 i Pécs, død 8. oktober 2023) var president i Ungarn fra 2005 til 2010.

## Liv og virke
### Bakgrunn
Sólyom tok examen artium og studerte jus ved universitetet i Pécs. I 1964 tok han doktorgraden. Et år senere utdannet han seg dessuten til bibliotekar ved det statlige Széchényi-biblioteket. Med diverse stipendier fortsatte han sine studier ved forskjellige universiteter (Hamburg, Köln og Berkeley). Fra 1966 til 1969 arbeidet han som hjelpelærer ved Friedrich-Schiller-Universität Jena. Deretter var han virksom ved det ungarske vitenskapsakademi og i parlamentsbiblioteket.

### Akademisk karriere
Mellom 1983 og 1996 underviste han ved Loránd-Eötvös-universitetet, og deretter ble han professor ved Péter Pázmány-universitetet i Budapest. Fra 2002 underviste han også ved det tyskspråklige Andrássy-Universität i Budapest.

### Politisk engasjement
Hans politiske engasjement hadde sin begynnelse i 1980-årende da han var juridisk rådgiver for miljøorganisasjonen *Duna Kör* (Donausirkelen), som motsatte seg nye demninger i floden Donau. Sólyom var en av grunnleggernde av Ungarns konservative kristendemokratiske parti Magyar Demokrata Fórum i 1987. Han forlot imidlertid partiet i 1989, da han ble innvalgt i Forfatningsdomstolen, der han var leder fra 1990 til 1998. I 2000 grunnla han en miljø- og sivilrettsaktivistisk ikke-statlig organisasjon.

Han samarbeidet med den ungarskfødte tyske forfatningsjuristen Georg Brunner, og sammen forfattet de flere bøker om forfatningsrett. Mellom 1999 og 2000 var han gjesteprofessor ved universitetet i Köln.

### President
László Sólyom ble valgt som høyresidens kandidat den 7. juni 2005 over den sosialistiske motkandidaten Katalin Szili, avla presidenteden samme dag, og inntok presidentembedet i Ungarn den 5. august 2005. Han ble etterfulgt av Pál Schmitt 6. august 2010.

## Utmerkelser
I 1998 fikk han Humboldt-prisen, og i 1999 ble han æresdoktor ved universitetet i Köln. Han ble korresponderende medlem av det ungarske vitenskapsakademi i 2001. 

Sólyom mottok i 2009 Den hvite ørns orden fra Polens president.

## Referanser
Heterotrofi

**Heterotrofi** brukes om organismer som skaffer seg næring ved å bryte ned organiske forbindelser fra autotrofe organismer, enten levende eller døde.

Alle dyr, de fleste bakterier, alle sopp og noen planter er heterotrofe. De heterotrofe organismene er konsumenter på ulike nivåer i næringskjeder.

## Heterotrofe levemåter
*[[Alteter]]e* spiser både kjøtt og planter. Det kan kalles *omnivori* eller **pantofagi**. *[[Kjøtteter]]e* begrenser seg til kjøtt og det kalles *karnivori* eller *zoofagi*. *Levemåten til [[planteeter]]e* kalles *herbivori* eller *fytofagi*.

*[[Saprofagi|Saprofager]]* (dyr) eller saprofytter (planter) er organismer lever av *dødt* organisk materiale. De kan være mer eller mindre spesialisert i leveveien. ''Detritofage'' organismer som for eksempel meitemark, noen sopp og spretthaler, lever av døde planterester. *[[koprofagi|Koprofage]]* organismer eller *gjødseletere*, lever av dyrs avføring. Eksempler på disse er gjødselfluer, rundormer eller tordivler. *[[åtseleter|Nekrofage]]* organismer eller *åtseletere*, slik som gribber, slimåler eller åtselbiller, lever av døde dyr som de ikke selv har drept.

Andre heterotrofe organismer lever av *levende* organisk materiale. *[[Beitedyr]]* som ku, mygg og snegle,nyttiggjør deler av forskjellige bytteorganismer uten å drepe dem. *[[Filterspiser|Filtrerere]]* som bardehval, kappedyr og musling, sluker mange små organismer helt. *[[Parasitt]]er* lever av én vertsorganisme uten vanligvis å drepe den. Eksempler på dette er bendelorm, rotkreps, viftevinge. *[[Parasittoid]]er*, for eksempel snylteflue, snylteveps, lever av én vertsorganisme inntil den dør av snylterens angrep. *[[Predasjon|Predator]]er* jakter, dreper og spiser byttedyr. Eksempler er edderkopper, gaupe eller sjøstjerner.

*Miksotrofe* organismer skaffer seg næring både ved autotrofi og heterotrofi. Blant planter gjelder dette kjøttetende planter, halvparasitter og mykoheterotrofe arter.

## Fotnoter

## Referanser




## Eksterne lenker
*
Programvarekonstruksjon

**Programvarekonstruksjon** eller **implementasjon** er en underdisiplin av programvareutvikling som omhandler detaljert konstruksjon av meningsfylt programvare gjennom en kombinasjon av programmering, verifikasjon, enhetstesting, integrasjonstesting og debugging.

Målene for programvarekonstruksjonen er å:
*Minimalisere kompleksitet
*Forutse endringer
*Konstruere for verifikasjon
*Følge standarder for konstruksjonen

## Se også
*Programvaredesign

## Kilder
*IEEE Computer Society: *Guide to the Software Engineering Body of Knowledge*, IEEE 2004

## Eksterne lenker
* IEEE Guide to the Software Engineering Body of Knowledge  (engelsk)
Programvarevedlikehold

**Programvarevedlikehold** er en underdisiplin av programvareutvikling.  Den omfatter alt som skal gjøres med programvaren etter at den er levert, og de forberedelsene som gjøres for leveranse for å lette dette.  Disiplinen har historisk sett fått lite oppmerksomhet, men dette har endret seg noe etter år 2000-problematikken og Open Source-bevegelsens framvekst.

Typer vedlikehold på programvaren omhandler *korrektivt vedlikehold* (korrigering av oppdagede feil), *adaptivt vedlikehold* (modifikasjon utført for å møte endrede krav til programvaren), *perfektivt vedlikehold* (modifikasjon av programvaren for å øke ytelsen eller vedlikeholdbarheten) og *preventivt vedlikehold* (modifikasjon av programvaren for å finne og rette skjulte feil før de faktisk slår til).

## Se også
* patch

## Kilder
*IEEE Computer Society: *Guide to the Software Engineering Body of Knowledge*, IEEE 2004

## Eksterne lenker
* IEEE Guide to the Software Engineering Body of Knowledge  (engelsk)
Utrykningspolitiet

**Utrykningspolitiet** (**UP**) er et særorgan i det norske politiet, underlagt Politidirektoratet. UP er en bistands- og beredskapsressurs for politidistriktene og arbeider for å redusere antall ulykker og lovovertredelser i trafikken, og bidrar i annen kriminalitetsbekjempelse.

UP skal bidra til trafikksikkerhet ved å være synlig tilstede, ved fartskontroller og kontroll av ruspåvirkede førere, kontroll av verneutstyr, kjøretøy og transport av farlig gods. UP tjenestegjør over hele landet.

UP ble opprettet i 1937 i forbindelse med overgangen fra kommunalt til statlig politi. Det har hovedkontor i Stavern og er organisert på landsbasis med fem distrikter som hvert ledes av en distriktsleder og har administrativ støtte av en distriktskonsulent. I forbindelse med nærpolitireformen som trådte i kraft 1. januar 2016 ble antallet distrikter redusert til fem: Øst- og innland, Agder og Sør-Øst, Sør-Vest og Vest, Møre og Romsdal og Trøndelag, Nordland, Troms og Finnmark.

## Distrikter
De fem UP-distriktene dekker følgende regulære politidistrikter:
# Øst: Øst og Innlandet politidistrikter 
# Sør: Agder og Sør-Øst politidistrikter 
# Vest: Sør-Vest og Vest politidistrikter 
# Midt: Møre og Romsdal og Trøndelag politidistrikter 
# Nord: Nordland, Troms og Finnmark politidistrikter 

## Referanser


## Eksterne lenker
*
UP

**UP** har flere betydninger:

* Uttar Pradesh, en indisk delstat
* Utrykningspolitiet, en norsk politistyrke
* United Press International, et nyhetsbyrå
* University of Portland, et amerikansk universitet
* Union Pacific Railroad, et amerikansk jernbaneselskap
* United Party, et amerikansk politisk parti
* United Party, et newzealandsk politisk parti
* *[[Se Opp]]*, Pixar-film fra 2009
Paul Signac

**Paul Signac** (født 11. november 1863, død 15. august 1935) var en fransk kunstner og maler.

Signac regnes som pointillismens fremste teoretiker. Sammen med blant andre Camille Pissarro begynte han som impresjonist, men fra 1884 fulgte han Georges Seurat i pointilistisk retning. Signac gav en teoretisk redegjørelse for sitt kunstsyn i *D'Eugène Delacroix au néo-impressionisme* (1899).

Signac malte nesten utelukkende friluftsbilder med lyse, rene spektralfarger, ikke minst havnemotiver fra kysten av Normandie og Middelhavet. Etter hvert ble malingsflekkene stadig større, og begynte å danne et eget abstrakt mønster i bildene. Ofte så blandet han ikke fargene heller. Signacs verker fikk stor betydning for den begynnende modernismen tidlig på 1900-tallet.

Signac stilte ut sammen med de andre impresjonistene på Salon des indépendants i 1884 og på den 8. impresjonistutstilling i 1888.

## Galleri
Eksempler på maleri som er malt av Paul Signac.

Paul Signac Road to Gennevilliers.jpg|alt=painting|«Road to Gennevilliers», 1883, Musée d'Orsay, Paris
Comblat-le-Chateau. Le Pré.jpg|alt=painting|«Comblat le Chateau. Le Pré.» 1886, Dallas Museum of Art
Paul Signac - Snow, Boulevard de Clichy, Paris - Google Art Project.jpg|«Snow, Boulevard de Clichy, Paris» (1886) (Minneapolis Institute of Art)
Paul Signac - Cassis, Cap Lombard, Opus 196 - Google Art Project.jpg|alt=painting|«Cassis, Cap Lombard, Opus 196», 1889, Gemeentemuseum Den Haag
Place des Lices Paul Signac.jpg|«Place des Lices», 1893, oljemaleri, Carnegie Museum of Art
Golfe Juan by Paul Signac (1863-1935) - IMG 7171.JPG|alt=painting|«Golfe-Juan», ca. 1896, Worcester Art Museum
Paul Signac, Grand Canal (Venise).jpg|alt=painting|«Grand Canal (Venice)», 1905, Toledo Museum of Art, Toledo, Ohio
Paul Signac - Notre-Dame-de-la-Garde (La Bonne Mere) (1905-06, Marseilles, Metropolitan Museum of Art New York Collection).jpg|alt=painting|«Notre-Dame-de-la-Garde (La Bonne-Mère) Marseilles», 1905–06, Metropolitan Museum of Art
Paul Signac - The Port of Rotterdam - Google Art Project.jpg|alt=painting|«The Port of Rotterdam», 1907, Museum Boijmans Van Beuningen
Paul Signac, 1909, The Pine Tree at Saint Tropez, oil on canvas, 72 x 92 cm, Pushkin Museum, Moscow.jpg|alt=painting|«The Pine Tree at Saint Tropez», 1909,  Pushkin Museum, Moscow
Paul Signac - Antibes, die Türme.jpeg|alt=painting|«Antibes», 1911, Albertina, Vienna
Signac, Antibes, le soir ( Musée d'art moderne et contemporain de Strasbourg ).jpg|«Antibes le soir», 1914, Strasbourg Museum of Modern and Contemporary Art
Paul Signac, 1921, Entrée du port de la Rochelle, oil on canvas, 130.5 x 162 cm, Musée d'Orsay.jpg|alt=painting|«Entrée du port de la Rochelle», 1921, oljemaleri, 130.5 × 162&nbsp;cm (51.4 × 63.8 in), Musée d'Orsay
Paul Signac - Blessing of the Tuna Fleet at Groix - 62.36 - Minneapolis Institute of Arts.jpg|«Blessing of the Tuna Fleet at Groix», 1923 (Minneapolis Institute of Art)
Paul Signac, 1925, Le phare, Groix, 74 × 92.4 cm, Metropolitan Museum of Art.jpg|«Le phare, Groix», 1925, oljemaleri, 74 × 92.4&nbsp;cm, Metropolitan Museum of Art


## Referanser
Trombofili

**Trombofili** eller **hyperkoagulabilitet** er en medfødt eller tilegnet tendens til å danne blodpropper (tromboser). I medisinsk terminologi beskrives tilstanden ofte som en *protrombotisk* eller *hyperkoagulabel* tilstand 

Blodproppene sitter ofte i blodårene (venene) i bena, som er de karene som fører blodet tilbake til hjertet. Man skiller mellom de overfladiske blodårene, som kan føles og ses under huden, og de dype blodårene, som er dekket av muskler og annet vev. 

Blodproppene medfører en betennelsesreaksjon og kalles derfor også for årebetennelse. Hvis de dype blodårene rammes, er det risiko for at blodproppen river seg løs (emboliserer) og setter seg fast i lungene (lungeemboli). I de fleste tilfeller er det mulig med medisinsk behandling for å forebygge og behandle blodproppene.
Kirsten Dunst

**Kirsten Caroline Dunst** (født 1982) er en amerikansk skuespiller av tysk og svensk opprinnelse med både amerikansk og tysk statsborgerskap. Hun er kjent for filmer som ''Spider-Man'', *[[Little Women (film fra 1994)|Little Women]]* og *[[Bring It On]]*.

## Karriere
Dunst startet sin karriere som treåring i TV-reklamer. Hun fikk sin filmdebut på det store lerret i Woody Allens *Oedipus Wrecks* fra *New York Stories*-trilogien i 1989. Kort tid etter fikk hun en liten rolle som datter til Tom Hanks' rollefigur i Brian De Palmas lite suksessfulle *Forfengelighetens bål* fra 1990, hvor hun også spilte mot Melanie Griffith og Bruce Willis.

Dunsts gjennombrudd kom som barnevampyr i *[[En vampyrs bekjennelser]] (Interview with the Vampire)*, en film basert på romanen av samme navn skrevet av Anne Rice og regissert av Neil Jordan. For denne rollen ble hun nominert til Golden Globe. I filmen er en scene hvor hun, som elleveåring, kysser Brad Pitt, som på det tidspunkt var niogtyve. Hun fikk sin første hovedrolle i familiefilmen *[[Jumanji]]*, og ble rost for sin prestasjon i Sofia Coppolas gåtefulle *[[The Virgin Suicides]]* (1999), hvor hun ble forført av Josh Harnett. Hennes mest berømte opptreden til nå er rollen som Mary Jane Watson i filmen *[[Spider-Man (film)|Spider-Man]]* fra 2002, en rolle hun gjentok i oppfølgerne *[[Spider-Man 2]]* (2004) og Spider-Man 3 (2007).

I Dunsts seneste film spiller hun fransk dronning i *[[Marie Antoinette (film fra 2006)|Marie-Antoinette]]* fra 2006, som er skrevet og regissert av Sofia Coppola. Filmen er basert på biografien om Marie Antoinette, skrevet av den britiske historikeren, Lady Antonia Fraser.

Dunst takket nei til rollen som Angela i *[[American Beauty (film)|American Beauty]]* (1999).

## Filmografi

## Referanser


## Eksterne lenker
* 
* 
* 
*
Peter R. Holm

**Peter Røwde Holm** (født 5. april 1931) er en norsk lyriker, forfatter og oversetter. Holm har også arbeidet som observatør ved FNs rustningskontroll- og nedrustningskonferanser. Helt siden debuten i 1955 har han hatt en sentral posisjon innen norsk lyrikk. Han har også utgitt bøker og skrevet et stort antall artikler og kronikker om utenrikspolitiske forhold. 

## Bibliografi
* *Skygger rundt en virkelighet* &ndash; dikt (1955)
* *Din sang om noe annet* &ndash; dikt (1957)
* *Men natten kommer senere* &ndash; dikt (1959)
* *Innvielse ved havet* &ndash; dikt (1960)
* *Stentid* &ndash; dikt (1962)
* *Det plutselige landskapet* &ndash; dikt (1963)
* *Øyeblikkets forvandlinger* &ndash; dikt (1965)
* *Befrielser* &ndash; dikt (1966)
* *Diabas* &ndash; dikt (1968)
* *Synslinjer* &ndash; dikt (1970)
* *Sanndrømt* &ndash; dikt (1971)
* *Isglimt, glødepunkt* &ndash; dikt (1972)
* *Når all min uro stilner* &ndash; dikt (1973)
* *Reisens formler* &ndash; dikt (1974)
* *Portrettalbum* &ndash; dikt (1975)
* *Tegnene tydes* &ndash; dikt (1976)
* *I disse bilder* &ndash; dikt (1977)
* *Vinden stiger* &ndash; dikt (1978)
* *I båten om høsten* &ndash; dikt (1979)
* *Utvalgte dikt* &ndash; dikt i utvalg (1981)
* *Den nye kalde krigen. Perspektiver på øst-vest spenningen* &ndash; sakprosa (1984)
* *Langsom musikk* &ndash; dikt og gjendiktninger (1991)
* *Sangen om Aral og andre dikt* &ndash; dikt (1993)
* *Samlede dikt* &ndash; dikt i samling (1996)
;Gjendiktning
* *Diktet som tok fjellets plass* &ndash; Aschehoug (2001)

## Priser
* Sarpsborgprisen 1957
* Mads Wiel Nygaards legat 1962
* Kritikerprisen 1966, for *Befrielser*
* Riksmålsforbundets litteraturpris 1977
* Det Norske Akademis Pris 1996

## Referanser


## Kilder
* Presentasjon av Peter R. Holm i Forfatterkatalogen på Forfattersentrums nettsider
Gervais Jeancolet de Clinchamp

**Gervais Jeancolet de Clinchamp** (død 15. september 1287) var en av den katolske kirkes kardinaler. Han var erkediakon ved domkirken i Paris.

Han ble kreert til kardinal i april 1281 av pave Martin IV.

## Eksterne lenker
* Biografi på The Cardinals of the Holy Roman Church
Politiets data- og materielltjeneste

**Politiets data- og materielltjeneste** (**PDMT**) var et nasjonalt særorgan i den norske Politi- og lensmannsetaten, direkte underlagt Politidirektoratet. PDMT hadde ansvar for å levere IKT-tjenester og sikre effektive vare- og tjenesteanskaffelser i politiet.

Tjenesten ble formelt opprettet 19. desember 2003 gjennom sammenslåingen av de tidligere særorganene Politiets datatjeneste og Politiets materielltjeneste. PDMT hadde avdelinger på Jaren på Hadeland og på Majorstuen i Oslo, samt regionkontorer i Tromsø, Bodø, Trondheim, Bergen og Kristiansand.

PDMT ble avviklet som særorgan 7. oktober 2013. Funksjonene er overtatt av Politiets fellestjenester og Politiets IKT-tjenester, som fortsatt ligger under Politidirektoratet.

## Referanser


## Eksterne lenker
*
Kantine

**Kantine** er et spisested, som regel for ansatte i en bedrift, soldater i en militærleir eller andre assosierte persongrupper som eksempelvis studenter på et universitet. Kantiner er vanlig ved skoler, offentlige virksomheter og privat næringsliv med flere ansatte.

## Etymologi
Den etymologiske opprinnelsen for begrepet kantine er fra det italiensk ordet som har betydningen «kjeller» eller «vinkjeller» I Italia kan betegnelsen *cantina* også referere til en type bar eller drikkested. Begrepet *cantina* kom inn i fransk språk en gang rundt 1710 som *cantine*, og hvor førstebokstav ble lest som en k-lyd, hvilket på norsk har gitt begrepet *kantine*, skrevet slik det uttales.

## Funksjon som spisested
En kantine tilbyr bespisningsløsninger hvor det vanligvis er tatt hensyn den enkeltes bedrift eller organisasjon krav og ønsker som sammenstilles med muligheten til å tilby sunn og næringsrik mat. En velfungerende kantine med dyktige ansatte bidrar til økt trivsel, kan minske sykefraværet og gi bedre produktivitet for den enkelte som resultat.

I Norge er det vanlig å ha kantiner som er helt eller delvis subsidiert av bedriften/organisasjonen. Av skattemessige årsaker er de fleste kantiner en betaltjeneste hvor en betaler for maten, mens servicen er subsidiert av bedriften/organisasjonen.

## Se også
* Fellesområde

## Referanser
Ũ

**Ũ** og **ũ** (*[[U]]* med tilde) er den 29. bokstaven i alfabetet som brukes for å skrive guaraní, den brukes også for å skrive naurisk. I guaraní markerer tilden nasal uttale av vokalen, mens den på naurisk markerer omlyd og uttales omtrent som tysk ü. På portugisisk og vietnamesisk blir bokstaven også brukt, men den anses da ikke som en egen bokstav – bare en annen utgave av bokstaven u. På portugisisk markerer tilden nasal uttale, mens på vietnamesisk markerer den brytende-stigende tone.

Det nauriske språket har imidlertid hatt forenklinger, og i dag brukes ingen bokstaver med aksenttegn (*[[ñ]]* har blitt til *ng*, resten har bare mistet aksenttegnene).
Anne Bancroft

**Anna Maria Louisa Italiano**, kjent som **Anne Bancroft**, (1931–2005) var en amerikansk skuespillerinne. Hun ble født i The Bronx i New York. Etter flere TV-opptredener under navnet Anne Marno ble hun bedt om å endre familienavnet til spillefilmdebuten i *[[Farlig kvinne]]* i 1952.

I 1958 spilte Bancroft mot Henry Fonda i Broadway-oppsetningen av *Two for the Seesaw*, en rolle hun vant en Tony Award for. 

Andre store roller hadde Bancroft i *[[Halvveis til lykken]]* (org. *The Pumpkin Eater*), *[[7 kvinner]]* (org. *7 Women*) og *[[Manndomsprøven]]* (org. *The Graduate*), der hun spilte Mrs. Robinson mot Dustin Hoffman i rollen som Benjamin Braddock.

I 1964 giftet Bancroft seg med Mel Brooks, og de forble gift frem til hennes død. Sammen fikk de en sønn, Maximillian. 

Bancroft var nominert til Oscar for beste kvinnelige hovedrolle fem ganger, og vant i 1963 prisen for sin rolletolkning i *[[The Miracle Worker]]*. Hun har fått en stjerne på Hollywood Walk of Fame.

## Filmografi (utvalg)
* 1952 – *[[Farlig kvinne]]*
* 1954 – *[[Demetrius and the Gladiators]]*
* 1957 – *[[The Girl in Black Stockings]]*
* 1967 – *[[Manndomsprøven]]*
* 1972 – *[[Den unge eventyrer]]*
* 1976 – *[[Lipstick (film)|Lipstick]]*
* 1976 – *[[Silent Movie]]*
* 1980 – *[[Elefantmannen]]*
* 1983 – *[[To Be or Not to Be]]*
* 1993 – *[[Under kniven (1993)Under kniven]]*
* 1997 – *[[G.I. Jane]]*

## Referanser


## Eksterne lenker
* 
* 
* 
* 
* 
*
Giovanni Colonna den eldre

**Giovanni Colonna den eldre** (død før 16. juli 1216) var en av Den katolske kirkes kardinaler. Han vad abbed ved Paulusbasilikaen i Roma.

Han ble kreert kardinal i 1192.

Han var venn av Frans av Assisi, og bidro sterkt til at fransiskanernes ordensregel ble godkjent av paven.

## Eksterne lenker
*  Biografi på The Cardinals of the Holy Roman Church
Statens naturoppsyn

**Statens naturoppsyn** (**SNO**) er en statlig myndighet som har til oppgave å ivareta nasjonale miljøverdier og forebygge miljøkriminalitet. Statens naturoppsyn (SNO) utøver myndighet etter lov om statlig naturoppsyn av 21. juni 1996 og er en del av Miljødirektoratet.

SNO ble formelt opprettet 24. oktober 1996. Direktør og de første naturoppsynsstillingene kom på plass i 1998 og ble organisert som en egen avdeling i Direktoratet for naturforvaltning, nå Miljødirektoratet. Foruten hovedkontoret i Trondheim har SNO ansatte i alle landets fylker, der lokalt feltpersonell utfører det praktiske oppsynet i felt.
SNO fører kontroll med bestemmelser gitt i naturmangfoldloven, motorferdselsloven, kulturminneloven, viltloven, lov om friluftslivet, markaloven, lakse- og innlandsfiskloven og deler av forurensningsloven. Ansatte i Statens naturoppsyn kan ha begrenset politimyndighet. De viktigste oppgavene til SNO er kontroll, tilsyn, informasjon og veiledning, i tillegg til registrering, dokumentasjon, skjøtsel og tilrettelegging.

Statens naturoppsyn ledes av avdelingsdirektør Morten Kjørstad.

## Direktører
* Morten Kjørstad: 2018–
* Pål Prestrud: 2013–2018
* Reidar Andersen: 2009–2013
* : 1998–2009

## Se også
* Fjelltjenesten
* Reinpolitiet

## Referanser


## Eksterne lenker
*
Lytham St. Annes

**Lytham St. Annes** er et byområde i distriktet Fylde i Lancashire, England. De opprinnelige tvillingbyene **Lytham** og **St. Annes** har vokst sammen og utgjør nå et feriested ved kysten. Området er kjent for golfklubben Royal Lytham & St. Annes Golf Club. Byene ligger sør Blackpool ved det punkt hvor kystlinjen vender seg østover for å danne utløpet til elven Ribble som leder innlands mot Preston. St Annes er beliggende på nordsiden av hvor det snur og som Blackpool har det utsyn over Irskesjøen mens Lytham på den østlige siden har utsyn over utløpet til Ribble. Befolkningen ved folketellingen i 2011 for sognet St.Anne's on the Sea var på 26 398 innbyggere.

Lytham St Annes er internasjonalt kjent for sin golfbaner og Royal Lytham & St. Annes Golf Club som har vært vertskap for The Open Championship (uoffisielt kalt for British Open), som har blitt holdt siden det første vertskapet i 1926. Omtrentlig hvert tiende år med The Open kommer en stor tilstrømning, inkludert verdens media, til et rimelig fredfylt samfunn. Lytham St Annes er betraktet som et rikt og framgangsrikt område hvor innbyggernes inntektsgrunnlag er blant de høyeste i nordlige England.

## Referanser


## Litteratur
* Harrison, Gabriel (1971): *Rage of Sand: the story of the men who built their own seaside town*, London : Benn, ISBN 0-510-27118-9
* Pevsner, Nikolaus (1969): *The Buildings of England – North Lancashire*, Penguin, ISBN 0-14-071037-X.

## Eksterne lenker
* 

* Lytham Festival
Cho Oyu

**Cho Oyu (**8201 moh.) er en fjelltopp på grensen mellom Nepal og Kina (Tibet). Fjellet er verdens sjette høyeste og ble besteget første gang i 1954 av en østerriksk ekspedisjon ledet av Herbert Tichy. Fjellet har siden blitt besteget mange ganger, bl.a. av flere nordmenn.

## Nordmenn på toppen
Cho Oyu er et populært fjell i klatrekretser da det, relativt sett, er ett av de enkleste fjellene over 8000 meter å bestige. Eirik Tryti var første nordmann på toppen (4. mai 1993, uten oksygen og bærere/sherpaer). I 2003 ble Cecilie Skog første norske kvinne på toppen. I 2004 ble Tormod Granheim første nordmann som kjørte ski ned fjellet. Han klatret alene uten oksygen fra Advanced Base Camp til topps på 13 timer før skituren. 

Per 2009 hadde 32 norske nådd toppen. 134 av disse hadde ikke benyttet oksygen.  Det er fem kvinner som har klatret fjellet: Cecilie Skog, Brit Volden, Therese Sjursen, Siv Harstad og Kristin Harila

## Se også
* Liste over verdens høyeste fjell

## Referanser
Puerto Montt

**Puerto Montt** er en havneby sør i Chile og hovedstad i Region X Los Lagos. Byen har om lag 170 000 innbyggere.

Byen ble formelt etablert 12. februar 1853. Dette skjedde etter at tyske immigranter hadde begynt å bosette seg i området etter en regjeringsstøttet kampanje i 1848. Navnet Puerto Montt er valgt for å minne den chilenske presidenten Manuel Montt som tok initiativ til denne innvandringen fra Tyskland. Økonomien i byen er basert på landbruk, skogbruk, fiske og lakseoppdrett. Byen er den raskest voksende i det sørlige Chile, hovedsakelig på grunn av den eksplosive veksten i lakseoppdrett. Puerto Montt er også utgangspunkt for besøk på øya Chiloé og en rekke andre øyer i området. Byen har regelmessige flyavganger til hovedstaden Santiago.

Puerto Montt er hovedkvarter for den norske for- og sjømatprodusenten Cermaq.

## Referanser


## Eksterne lenker
* Turistinformasjon, Puerto Montt (engelsk)
Aix-en-Provence

**Aix-en-Provence**, eller bare **Aix** [eks], (oksitansk: *Ais de Provença* eller *Ais de Prouvènço*) er en universitetsby og kommune som ligger sør i Frankrike, omtrent 30&nbsp;km nord for Marseille. Byen har i dag cirka  innbyggere, av dette ca.  studenter, og er *[[sous-préfecture]]* (administrasjonsby) i departementet Bouches-du-Rhône i regionen Provence-Alpes-Côte d'Azur.

## Historie

Byen ble grunnlagt i 122 f.Kr. ved en varm vannkilde av den romerske konsulen Sextius Calvinus, som kalte opp byen etter seg og vannet, *Aquae Sextiae*. På 300-tallet hadde byen vokst til metropolen *Narbonensis Secunda*. I mellomalderen var Aix hovedstad i den tidlige provinsen Provence. Størst var den fra 1100-tallet av, da den var et lærings- og kultursenter under huset av Aragón og Anjou.

Sammen med resten av Provence gikk byen til den franske kronen i 1487, og i 1501 opprettet Louis XII parlamentet i Provence, som eksisterte fram til 1789.

## Geografi og klima
Aix-en-Provence ligger på en slette, der en kan se utover elven Arc, omtrent en kilometer fra den høyre bredden av elven. Byen stiger sakte oppover fra nord til sør, og Montagne Sainte-Victoire er lett synlig i øst. Aix ligger i Sør-Frankrike og har middelhavsklima. Middeltemperaturen i januar er 5 ℃, og i juli 22&nbsp;℃. Byen har i snitt 300 dager med sol, og 91 med regn. Byen ligger stort sett i le for den kalde mistralvinden, men til tider kan vinden gi kalde forhold.

## Landemerker

Fontaine de la Rotonde - Aix-en-Provence.JPG|Fontaine de la Rotonde
2016 Aix-en-Provence - Le cours Mirabeau.jpg|Le cours Mirabeau
Roquefavour Aqueduct 7.jpg|L'aqueduc de Roquefavour
Villa_Grassi_Aix_by_Malost.JPG|Jardin de Grassi
Aix-en-Provence-Place_de_la_Mairie.jpg|Place de la Mairie


## Befolkningsutvikling
***Antall innbyggere i kommunen Aix-en-Provence***

## Referanser


## Eksterne lenker
* 
* Kommunedata INSEE
* Turistbyråets offisielle side
Astrid Hjertenæs Andersen

**Astrid Hjertenæs Andersen** (født 5. september 1915 i Horten, død 21. april 1985) var en norsk forfatter og lyriker. Hun regnes som en av de sentrale norske lyrikerne i etterkrigstiden. I tillegg til sitt eget forfatterskap gjendiktet Andersen fra ungarsk.

## Bibliografi
* *De ville traner* &ndash; dikt (1945)
* *De unge søylene* &ndash; dikt (1948)
* *Skilpaddehagen* &ndash; dikt (1950)
* *Strandens kvinner* &ndash; dikt (1955)
* *Vandrersken* &ndash; dikt (1957)
* *Pastoraler* &ndash; dikt (1960)
* *Treklang* &ndash; dikt i utvalg (1963) (sammen med Astrid Tollefsen og Gunvor Hofmo)
* *Frokost i det grønne* &ndash; dikt (1964)
* *Dr. Gnomen* &ndash; dikt (1967)
* *Hyrdefløyten – epistler fra Algerie* &ndash; reiseskildring 1968)
* *Som en vår* &ndash; dikt i utvalg (1970)
* *Rosenbusken* &ndash; dikt (1972)
* *Svaner og nåtid – epistler fra Island* &ndash; reiseskildring (1973)
* *Et våroffer* &ndash; dikt (1976)
* *De tyve landskaper* &ndash; dikt (1980)
* *Samlede dikt* &ndash; dikt (1985)

## Diskografi
* Sidsel Endresen: *[[So I Write]]* (1990)
* Tove Hovland: *[[Livets karusell (Tove Hovland-album)|Livets karusell]]* (1991)
* Vamp: *[[13 humler (EP)|13 humler]]* (1996)
* Vamp: *[[13 humler]]* (1996)
* Vamp: *[[Folken (album)|Folken]]* (1996)
* Eldbjørg Raknes, Kjetil Saunes, Petronella Barker, Henrik Mestad & Ketil Bjørnstad: *[[Reisetid]]* (1997)
* Synsbedragerne: *[[Synsbedragerne (album)|Synsbedragerne]]* (1999)
* Lydbokforlaget: *[[Kjærlighetsmøte]]* (2004)
* Anne-Marie Giørtz: *[[På egne vegne]]* (2009)
* Jan Erik Vold & Chet Baker: *[[Telemark Blue]]* (2010)
* Marthe Belsvik Stavrum: *[[Speilets tale]]* (2014)
* Preikestolensemblet: *[[Preikestolensemblet (album)|Preikestolensemblet]]* (2018)

## Priser
* Kritikerprisen 1964, for *Frokost i det grønne*
* Vestfold fylkeskommunes Kunstnerpris i 1974
* Riksmålsforbundets litteraturpris 1976
* Doblougprisen 1984
* Det Norske Akademis Pris 1984

## Referanser


## Eksterne lenker
* Digitaliserte bøker av Hjertenæs Andersen hos Nasjonalbiblioteket.
Averøya naturreservat

:*For stedet på Møre, se [[Averøy]]

*'Averøya  naturreservat** ( [[dekar|daa]], hvorav 850 daa [[vann]]areal) er et [[naturreservat]] i [[Ringerike]] og [[Hole]] kommuner, [[Buskerud]]. Naturreservatet ligger ved utløpet av [[Storelva (Ringerike)|Storelva]] til [[Nordfjorden (Tyrifjorden)|Nordfjorden]] (arm av [[Tyrifjorden]]), og omfatter Storelvas utløp og ferskvannsdelta (sandøyer/-banker og gruntområder), samt den lave halvøya kalt **Averøya'''. Reservatet inngår i ramsarområdet Tyrifjorden våtmarkssystem IBA, på grunn av sin betydning for trekkfugler. Reservatet ligger i Ringerike (størsteparten) og Hole kommuner og er svært viktig for våtmarksfugler.
 
Reservatet ble opprettet 28. juni 1985 for å verne rikt og variert våtmarksområde med vegetasjon. Ramsarområde fra 1996. Forvaltningsplan godkjent 20. oktober 1999.

Vegetasjonen er sterkt vekslende. Ytterst finnes sandstrand og fuktig strandeng oppblandet med sumporeskog. Lenger inn er det vekslende partier av myr, sumporeskog, ospeskog, bjørkeskog og furuskog. Området grenser opp til dyrka mark. Det har særlig stor betydning som trekkrasteplass for våtmarksfugl, især om våren. Er overvintringsplass for sangsvaner. 173 fuglearter har blitt påvist i reservatet, hvorav 77 våtmarksarter.

## Se også
* Naturvernområder i Ringerike

## Referanser
Fylde

**Fylde** er et administrativt distrikt i Lancashire, England. Administrasjonssenteret er i Lytham St. Annes, mens noen offentlige kontorer ligger i Kirkham. 

Distriktet ble opprettet 1. april 1974 da kretsene Lytham, Kirkham og Fylde landdistrikt ble slått sammen. Det har navn etter Fyldehalvøya, som det dekker deler av. Distriktet dekker et areal på 165,69 km² og hadde 75&nbsp;757 innbyggere i 2011.

## Steder i distriktet
*Kirkham
*Lytham St. Annes

## Referanser


## Eksterne lenker
*
Antananarivo (provins)

**Antananarivo** er en av Madagaskars seks provinser med en befolkning på 4&nbsp;580&nbsp;788 (juli 2001). Hovedstaden heter også Antananarivo, et navn som betyr «byen med tusen mennesker». Vanligvis blir navnet forkortet til *Tana*, bortsett fra under formelle omstendigheter.

Provinsen befinner seg i sentrum av øya, og grenser til Mahajanga i nord, Fianarantsoa i sør, Toliara i vest og Toamasina i øst. Provinsen dekker et areal på 58&nbsp;697&nbsp;km², omtrent en tidel av øyas areal.

## Klima
Med en høyde på mellom 1200 og 1500 meter over havet, har høylandet i denne provinsen tropisk klima, med temperaturer som kan komme ned til 0 °C om vinteren og 25 °C om sommeren. Gjennomsnittlig nedbør her er 1357&nbsp;mm i året.

## Administrativ inndeling
Antananarivo er inndelt i fire regioner (*faritra*). Regionene har etter 4. oktober 2009 tatt over rollen fra provinsene som landets høyeste subnasjonale nivå. De fire regionene i provinsen Antananarivo er inndelt i sammenlagt nitten distrikter (*fivondronana*):

## Eksterne lenker
*  Provinsens hjemmesider
Antsiranana (provins)

**Antsiranana** er en provins på Madagaskar med et areal på 43&nbsp;406 km² og et folketall på 1&nbsp;188&nbsp;425 (juli 2001).  Hovedstaden er Antsiranana.

## Administrativ inndeling
Ansiranana er inndelt i to regioner (*Faritra*). Regionene har etter 4. oktober 2009 tatt over rollen fra provinsene som landets høyeste subnasjonale nivå. De to regionene i provinsen Antsiranana; Diana og Sava er inndelt i sammenlagt ni distrikter (*Fivondronana*):

* **[[Diana (region)|Diana]]**
** 1. Ambanja 
** 2. Ambilobe 
** 5. Antsiranana landdistrikt 
** 6. Antsiranana 
** 7. Nosy Be
* **[[Sava (region)|Sava]]**
** 3. Andapa 
** 4. Antalaha 
** 8. Sambava 
** 9. Vohemar
Coyhaique

**Coyhaique** er en by sør i Chile og hovedstad i Region XI Aysén. Byen ble etablert i 1929 har om lag  innbyggere (2005). Coyhaique ligger i naturskjønne omgivelser og er et utgangspunkt for besøk i Patagonia. I tillegg til turisme, er gruvedrift etter sink en viktig næringsvei.

## Referanser


## Eksterne lenker
*
Madagaskars provinser og regioner

**[[Madagaskar]]** er delt opp i seks autonome provinser (*faritany mizakatena*), som igjen er delt opp i 22 regioner:

**Faritany mizakatena** ble opprettet i 2000 etter et forslag fra Didier Ratsikara to år tidligere. Provinsenes grenser ble da lagt til de samme stedene som grensene til de avhengige provinsene (Faritany) hadde ligget mellom 1975 og 1991.
Vassfaret og Vidalen landskapsvernområde

**Vassfaret og Vidalen landskapsvernområde** (191 993 daa) er landskapsvernområde for landskap, barskog og kultur som ble opprettet 28. juni 1985 og har en karakteristisk naturtype for indre deler av Østlandet med mange kulturhistoriske verdier.

Verneområdet dekker et område som omfatter Vidalen og store deler av Vassfaret til grensen mot Indre Vassfaret landskapsvernområde. Dette er et viktig område for naturopplevelser, forskning og undervisning, og dessuten et viktig leveområde for planter og ville dyr.

Ca. 54% av verneområdene ligger i Sør-Aurdal kommune i Innlandet fylke, ca. 34% i Flå, ca. 6 % i Nesbyen og (opprinnelig) ca. 6 % i Ringerike kommune, alle i Buskerud. Ringerikes andel av landskapsvernområdet inngår med virkning fra 10. juni 2016 i nye Vikerfjell naturreservat, samtidig som det utgår fra Vassfaret og Vidalen landskapsvernområde fra samme dato. Verneområdene strekker seg ca. 50 km fra Bukollen i sør til Strøen i nord, og alt er privat eiendom.

## Naturreservater i verneområdet
Naturreservatene er listet opp fra sørøst mot nordvest.
# Bukollen naturreservat, opprettet 28. juni 1985, 3&nbsp;199&nbsp;daa
# Godmatdalen naturreservat, opprettet 28. juni 1985, 1&nbsp;342&nbsp;daa
# Middagsknatten naturreservat, opprettet 28. juni 1985, 1&nbsp;241&nbsp;daa
# Søndre Dyttholknatten naturreservat, opprettet 28. juni 1985, 758&nbsp;daa
# Nordre Dyttholknatten naturreservat, opprettet 28. juni 1985, 564&nbsp;daa
# Festningen naturreservat, opprettet 28. juni 1985, 1&nbsp;007&nbsp;daa
# Aurdalsæterberga naturreservat, opprettet 28. juni 1985, 1&nbsp;216&nbsp;daa
# Nevlingkollen naturreservat, opprettet 28. juni 1985, 1&nbsp;403&nbsp;daa

## Referanser




## Eksterne lenker
* Fylkesmannen i Buskerud Om Vassfaret/Vidalen landskapsvernområder
Toamasina (provins)

**Toamasina** er en provins på Madagaskar med et areal på 71&nbsp;911 km² og en befolkning på 2&nbsp;593&nbsp;063 (juli 2001). Hovedstaden er Toamasina, den viktigste havnen i landet.

## Administrativ inndeling
Toamasina er inndelt i tre regioner (*faritra*). Regionene har etter 4. oktober 2009 tatt over rollen fra provinsene som landets høyeste subnasjonale nivå. De tre regionene i provinsen Toamasina er inndelt i sammenlagt atten distrikter (*fivondronana*):
Toliara (provins)

**Toliara** (også **Toliary** eller **Tuléar**) er en av Madagaskars seks provinser med et areal på 161&nbsp;405 km² og en befolkning på 2&nbsp;229&nbsp;550 (juli 2001). Hovedstaden er Toliara.

## Administrativ inndeling
Toliara er inndelt i fire regioner (*faritra*). Regionene har etter 4. oktober 2009 tatt over rollen fra provinsene som landets høyeste subnasjonale nivå. De fire regionene i provinsen Toliara er inndelt i sammenlagt tjueen distrikter (*fivondronana*):

## Byer
*Ambovombe

## Eksterne lenker
Bilder fra Toliara  (Fransk)
Nordfjorden (Tyrifjorden)

**Nordfjorden** er den nordlige fjordarmen av Tyrifjorden. Fjordarmen ligger i Ringerike og Hole kommuner. Fjordarmen har tilsig av vann fra Storelva og Sogna i nordenden.   

I Nordfjorden finnes viktige verneområder for trekkfugler og plantelivet og fjorden er kjent for sitt unike fugle- og planteliv. Som sådan inngår den som en viktig del av Nordre Tyrifjorden våtmarkssystem. 

## Referanser


## Se også
* Storelva
* Sogna
* Averøya naturreservat
* Karlsrudtangen naturreservat
* Røsholmstranda
* Onsakervika
Holsfjorden

**Holsfjorden** kan vise til:

*Holsfjorden (Hole og Lier) – en arm av Tyrifjorden i Hole og Lier kommuner i Buskerud
*Holsfjorden (Hol) – en innsjø i Hol kommune i Buskerud
Giovanni Colonna den yngre

**Giovanni Colonna den yngre**, født ca. 1170, død 28. januar 1245, var kardinal i Den katolske kirke. Han ble utnevnt av pave Innocens III i 1212.

## Liv og virke
### Bakgrunn
Han var nevø til Giovanni Colonna den eldre som også var kardinal.

### Utsending til Konstantinopel
I 1217 ledsaget han den nyutnevnte keiser i Det latinske riket,  Peter II av Courtenay, på reisen til Konstantinopel som pavelig legat. Underveis ble begge arrestert og fengslet i Despotatet Epirus, kardinal Colonna ble etter hvert satt fri, mens Peter II døde i fangenskap i Epirus i 1219. Colonna returnerte til Roma i 1222 og brakte da med seg en verdifull relikvie fra Konstantinopel; en del av søylen hvor Jesus ble pisket. Denne står fortsatt i kapellet som han innredet for dette i sin titularkirke, Santa Prassede.

### Regent i Det latinske riket
Det latinske riket sto fra desember 1219 uten keiser fordi keiserinne Yolanda av Flandern var død i 1219 og hennes sønn Robert I av Courtenay som var utropt til keiser etter henne fortsatt befant seg i Frankrike. Hans regent Conon de Béthune døde i desember 1219 bare noen måneder etter at han var utnevnt. Giovanni Colonna ble utnevnt til regent i 1220 og fungerte fram til Robert I hadde ankommet og ble kronet til keiser  25. mars 1221.

### Kardinal
Giovanni Colonna ble kreert til kardinal til kirken Santa Prassede av pave Innocens III under konsistoriet den 18. februar 1212. Han deltok i flere konklaver (pavevalg):
*1216 (Pave Honorius III
*1227 (Pave Gregor IX)
*1241-1243 (Pave Innocens IV)

Kardinal Colonna døde sannsynligvis 28. januar 1245

## Referanser
Juveren naturreservat

**Juveren naturreservat** (cirka 440 daa, hvorav cirka 325 daa vannareal) har ramsarstatus og er et naturreservat i Ringerike kommune i Buskerud. Reservatet består av en meandersjø (kroksjø) som er avsnørt fra Storelva og inngår i Tyrifjorden våtmarkssystem IBA.

## Etymologi
Navnet på kroksjøen kan nok virke kryptisk, men det har en sammenheng med elementer i nærmiljøet. På norrønt ville en slik kroksjø kunne kalles *hvarf*, som betyr sving (jfr. elvesving). På høyden over kroksjøen og elva ligger den gamle storgården Hverven, hvis opprinnelse var det norrøne navnet *Hvarfvin*. Et derav avledet innsjønavn *Hvarfir* ville bli til *Hverfir* på norrønt. Man la til utmerkingsleddet *djúp* for å skille mellom denne kroksjøen og den gjengrodde kroksjøen Lamyra (som ligger rett ved siden av), slik at opprinnelsen til navnet var *Djuphverver*. Ved tillegg av bestemt artikkel og regelrett bortfall av den ene av to like stavelser etter hverandre, framkom så navnet *Juveren*.

## Froksøya i Juveren
**Froksøya i Juveren** må ikke forveksles med Froksøya i Storelva, som ligger i elva rett vest for kroksjøen. Juveren er en avsnørt elvesving som nesten fullstendig omslutter Froksøya, som for det meste ligger under Søndre Frok (gnr. 3 bnr. 1 i Ringerike) og småbrukene *Kalvøen* (gnr. 3 bnr. 99) med sine  og *Søndre Frok nr. 2* (gnr. 3 bnr. 52) med sine cirka . Riktignok kalles den Froksøya, men landmassen blir bare ei øy når Storelva flommer betydelig. Ellers er den landfast med et eid til Froksmoen lengst i vest, over hvor også veien til eiendommene går. Innsjøen har forbindelse til Storelva gjennom en kort og smal bekk.

## Kroksjøen og naturreservatet
Reservatet er beskyttet i henhold til Ramsar-konvensjonen og er en del av Tyrifjorden våtmarkssystem IBA, som er et meget viktig og tilnærmet intakt innlandsdeltaområde. Hele området er svært betydningsfullt for trekkfuglene under vår- og høsttrekkene, men det har også en unik flora og et mangfold av andre arter. En rekke fugler hekker også der. Reservatet er svært viktig for våtmarksfugler.
 
Reservatet ble opprettet 28. juni 1985 for å bevare et «særlig rikt våtmarksområde», som også omfatter de to kroksjøene Lamyra og Synneren i det samme området. Begge er naturreservater med ramsarstatus. Juveren er en av de rikeste fuglelokalitetene i Buskerud, og har både trekk- og hekkefunksjon. Av påviste hekkefugler kan nevnes knoppsvane, sothøne og sivhøne. Tilsammen er det påvist 40 våtmarksarter der.

Juveren har dessuten vært kjent for godt fiske etter abbor, gjedde og brasme, men på grunn av gjengroing langs breddene har kroksjøen i senere år blitt mer og mer utilgjengelig for slikt sportsfiske.

## Se også
* Naturvernområder i Ringerike

## Referanser




## Fotogalleri

Juveren.jpg|Juveren
Juveren-svane.jpg|Rugende knoppsvane
Kanalen mellom Juveren og Storelva.jpg|Kanalen som forbinder Juveren med Storelva


## Kilder
*
Giacomo Colonna

**Giacomo Colonna** (død 14. august 1318 i Avignon) var en av den katolske kirkes kardinaler.

Han ble kreert kardinal i 1278 av Orsinipaven Nikolas III, med *[[Santa Maria in Via Lata]]* som titulus, og fikk senere *[[San Lorenzo in Lucina]]* som titulus, som et tegn på forsoning og en bekreftelse på et amnesti paven hadde gitt.

Han ble avsatt av pave Bonifatius VIII den 10. mai 1297, rehabilitert av pave Benedikt IX og gjeninnsatt som kardinal av pave Klemens V den 17. desember 1305.

## Referanser


## Eksterne lenker
*  Biografi på The Cardinals of the Holy Roman Church
Giovanni III Colonna

**Giovanni III Colonna** (født 1295 i Roma, død 3. juli 1348 i Avignon) var en av Den katolske kirkes kardinaler.

Han ble kreert kardinal ved konsistoriet 18. desember 1327 av pave Johannes XXII, og tildelt Sant'Angelo in Pescheria som kardinaldiakonat.

Han deltok ved konklavet i 1334 hvor pave Benedikt XII ble valgt, og senere i 1342 da pave Klemens VI ble valgt. Under dette konklavet ledet han de italienske kardinalene som ønsket at pavestolen skulle vende tilbake til Roma. Samme år ble han leder for prestene i bispedømmet Romas katedral Laterankirken. Han ble også kannik i katedralen i Bayeux i Frankrike og prost i katedralen i Mainz i Tyskland.

Han tilhørte Colonnaslekten og var nevø av Pietro Colonna og sønn av senatoren Stefano Colonna. Han var velutdannet, sannsynligvis også innen rettsvitenskap.  Mens andre i slekten gjorde opprør mot paven forble han lojal, og han ble derfor kreert kardinal. Han skrev *Pavenes liv fra St. Peter til Bonifatius VIII*. Han døde som offer for svartedauden og etter hans død skrev hans venn Petrarca en sonette, *Rotta è l'alta Colonna*, til hans minne.

## Kilder
* The Cardinals of the Holy Roman Church Biographical Dictionary Pope Sixtus V (1585–1590) Consistory of November 16, 1586 (III)
Synneren naturreservat

**Synneren naturreservat** (cirka 500 daa, hvorav cirka 420 daa vannareal) er et naturreservat i Ringerike kommune i Buskerud. Naturreservatet består av en meandersjø (kroksjø) avsnørt fra Storelva, og har status som ramsarområde, som del av Tyrifjorden våtmarkssystem IBA, på grunn av sin betydning for trekkfugler. Det er dessuten svært viktig for andre våtmarksfugler.

Reservatet ble opprettet ved kgl.res. av 28. juni 1985 for å beskytte et rikt våtmarksområde, som er en del av et større våtmarkssystem.

Navnet Synneren er en moderne variant av det norrøne ordet *Syndir*, som er avledet av sund i betydningen overfartssted*.*

Naturreservatet står på et tidligere suksesjonstrinn (gjengroingstrinn) enn Juveren naturreservat, og kan derfor ikke by på like stor næringsrikdom og frodighet. Hekkebestanden er derfor fattigere. Det har blitt påvist 27 våtmarksarter i Synneren naturreservat.

Synneren er kjent for sitt gode gjeddefiske. Rekorden, som også er norgesrekord, er ei gjedde på 19,6&nbsp;kg tatt i garn. Gjedda målte hele 132&nbsp;cm i lengde.

## Se også
* Naturvernområder i Ringerike

## Referanser




## Eksterne lenker
* 
* Geir Aspheim. 2003. «...og Norges største gjedde?». Ringerikes Blad. Publisert 22.05.2003. Oppdatert per 23. juli 2007
Agapito Colonna

**Agapito Colonna** (italiener av Colonnaslekten, ca. 1325–1380) var en av Den katolske kirkes kardinaler. Han var biskop av Ascoli Piceno i Italia, deretter av Brescia, så nuntius til keiseren og til Spania, og så biskop av Lisboa i Portugal.

Han ble kreert kardinal i september 1378 av Urban VI, med *[[Santa Prisca (Roma)|Santa Prisca]]* som tittelkirke.

## Eksterne lenker
*  Biografi på The Cardinals of the Holy Roman Church